text: [{"text_idx": "#000001", "text": "Fimm hei\u00f0ursmerki i\u0301 fr\u00e6lsum i\u0301tro\u0301ttum a\u0301 seinasta degi"}, {"text_idx": "#000002", "text": "Aftur vo\u0301nbrot a\u0301 leikv\u00f8llinum i\u0301 dag \u2013 kvinnurnar mistu si\u0301\u00f0sta skifti\u00f0 i\u0301 4x100 metra li\u00f0renningini."}, {"text_idx": "#000004", "text": "Enn ein go\u0301\u00f0ur dagur var a\u0301 breytini fyri fr\u00e6lsar i\u0301tro\u0301ttir a\u0301 Gotlandi i\u0301 dag. Onki gull, men to\u0301 flott u\u0301rslit."}, {"text_idx": "#000005", "text": "Seinastu kappingarnar vo\u0301ru 4 fer\u00f0ir 400 metra renningin, har menninir fingu silvur. Menninir kundu einki gera vi\u00f0 vertirnar, sum vo\u0301ru suverenir i\u0301 hesi kappingini."}, {"text_idx": "#000006", "text": "Men vi\u00f0 bert tveimum 400 metra rennarum a\u0301 li\u00f0num, gj\u00f8rdist u\u0301rsliti\u00f0 sera gott. Sprintarin Leon Johannesen leg\u00f0i fyri og gj\u00f8rdi ta\u00f0 hann kundi, gav si\u0301\u00f0ani stafettina vi\u0301\u00f0ari til Da\u0301njal Dahl Ljo\u0301sheim, sum innheinta\u00f0i fleiri aftur. Tri\u00f0i ma\u00f0ur, Tummas Petur Sjo\u0301vara\u0301, er heldur ikki vanur vi\u00f0 henda teinin, men hansara uppga\u0301va var at gera ta\u00f0 so gott sum gj\u00f8rligt, a\u0301\u00f0renn Jo\u0301nas Gunnleivsson Isaksen to\u0301k yvir seinasta leggi\u00f0."}, {"text_idx": "#000007", "text": "Og her sa\u0301st veruliga hvussu go\u0301\u00f0ur rennari ungi kvi\u0301vi\u0301kingurin er. I\u0301 altjo\u0301\u00f0a klassa to\u0301k hann ein rennara fyri og annan eftir, til bert rennarin av Guernsey var eftir. Men hann var longu so langt frammanfyri, at vi\u00f0 hann kundi Jo\u0301nas onki gera, men f\u00f8roysku rennararnir vo\u0301ru sera n\u00f8gdir vi\u00f0 silvuri\u00f0."}, {"text_idx": "#000010", "text": "I\u0301 tri\u0301st\u00f8kk vo\u0301ru sto\u0301rar vo\u0301nir til roynda leyparan To\u0301r Mortensen, sum hevur go\u0301\u00f0 u\u0301rslit i\u0301 hesi krevjandi i\u0301tro\u0301ttagrein. Men hetta var ikki dagurin hja\u0301 To\u0301ri. Satt at siga miseydna\u00f0ust allar seks royndirnar. Hann var\u00f0 to\u0301 skra\u0301settur i\u0301 einum lopi, og 13,40 metrar, sum er langt fra\u0301 hansara besta, r\u00f8kk kortini til bronsu i\u0301 kappingini. To\u0301rur var sera vo\u0301nbrotin av ikki at kla\u0301ra seg betur \u2013 a\u0301 teimum seinastu royndunum var hann merktur av ska\u00f0a i\u0301 \u00f8\u00f0rum fo\u0301tinum."}, {"text_idx": "#000011", "text": "Hinvegin kla\u0301ra\u00f0i Miso Buha seg framu\u0301r v\u00e6l. Hann leyp si\u0301tt besta lop i\u0301 a\u0301r, 13,43 metrar, og tryggja\u00f0i s\u00e6r og F\u00f8royum silvur."}, {"text_idx": "#000012", "text": "Teresa Fri\u0301\u00f0riksdo\u0301ttir Bla\u0301hamar var vi\u00f0 i\u0301 h\u00e6ddarlopi, og kla\u0301ra\u00f0i seg eisini v\u00e6l. Hon leyp uttan trupulleikar allan vegin upp til 1,60 metrar. Men ta\u0301 stongin kom upp a\u0301 1,65 metrar kla\u0301ra\u00f0i hon ikki uppum. Men ta\u00f0 var no\u0301g miki\u00f0 til bronsu."}, {"text_idx": "#000013", "text": "Tv\u00e6r u\u0301r Saaremaa, Linda Kivistik og Teele Treiel, kla\u0301ra\u00f0u ba\u0301\u00f0ar b\u00e6\u00f0i 1,65 og 1,67 metrar og fingu a\u0301vikavist gull og silvur."}, {"text_idx": "#000014", "text": "Fyrsta hei\u00f0ursmerki\u00f0 i\u0301 dag vann Rebekka Fugl\u00f8 i\u0301 dag a\u0301 800 metra teininum. Hon var eitt sindur misn\u00f8gd vi\u00f0 renningina, ti\u0301 ta\u0301 hundra\u00f0 metrar vo\u0301ru eftir, la\u0301 hon a\u0301 odda eftir at hava yvirha\u0301la\u00f0 alt felti\u00f0 i\u0301 boganum eftur fyrsta umfari\u00f0. Harvi\u00f0 skuldi hon renna naka\u00f0 longri, og ta\u00f0 to\u0301k upp a\u0301 kreftirnar, og ta\u00f0 eydna\u00f0ist tveimum rennarum at koma forbi\u0301 hana a\u0301 teimum si\u0301\u00f0stu hundra\u00f0 metrunum."}, {"text_idx": "#000015", "text": "Cari Huges fra\u0301 Ynys Mon vann i\u0301 ti\u0301\u00f0ini 2:15,75, Darcey Hodgson fekk silvur vi\u00f0 ti\u0301\u00f0ini 2:16,23 og Rebekka fekk bronsu vi\u00f0 2:17,73"}, {"text_idx": "#000016", "text": "St\u00f8rsta vo\u0301nbroti\u00f0 av \u00f8llum kom i\u0301 4 fer\u00f0ir 100 metra li\u00f0renningini vi\u00f0 kvinnum. F\u00f8royar vo\u0301ru sera v\u00e6l vi\u00f0 i\u0301 kappingini, og at si\u0301ggja til lo\u0301gu t\u00e6r fremst, ta\u0301 tri\u00f0i rennarin skuldi leta stafettina yvir til si\u0301\u00f0sta rennaran. Skifti\u00f0 miseydna\u00f0ist ti\u0301verri. Sli\u0301kt kann henda i\u0301 hesum kappingum, men vo\u0301nbroti\u00f0 var ovursto\u0301rt."}, {"text_idx": "#000017", "text": "Samanumtiki\u00f0 ma\u0301 siga, at oyggjaleikirnir a\u0301 Guernsey hava veri\u00f0 go\u0301\u00f0ir fyri f\u00f8royska fr\u00e6lsa i\u0301tro\u0301tt. U\u0301rsliti\u00f0 gj\u00f8rdist 4 gullhei\u00f0ursmerki, 5 silvurhei\u00f0ursmerki og seks bronsuhei\u00f0ursmerki."}]